Die mens in die gewaad | Herriemerrie
« Katte en Pille Een groot getewery »
HesterLeyNel (14:00:51) :
Ons het deur 'n sameloop van omstandighede vier jaar gelede bevriend geraak met Moslems en is so te sê opgeneem in hulle familie. Die familie is groot (uitgebrei na nie-bloedverwante ook, om besigheidsvennote en hulle families in te sluit) en ons was aangenaam verras deur die warme en hegte familiebande. Hulle kinders en ons kinders word almal se kinders wat deur die gemeenskap grootgemaak word. Ons het geleer om mekaar se sienings te respekteer en 'n bietjie skiet te gee wanneer ons nie saamgestem het oor iets nie. Inkopies het 'n plesier geword. Die vloeiende swart gewaad is nie so warm soos wat mense dink nie – onthou die los gewaad laat lug deurvloei en hou terselfdertyd die sweet op die vel, terwyl die son jou nie kan piets nie. Jy bly dus koel. Wanneer die wind waai of as dit koud is, knoop ek dankbaar my eie hijab ('n geskenk van 'n vriendin) om my kop om my wederstrewige ore te beskerm en my hare in toom te hou. Vir die Moslemvrou is haar gesin en uitgebreide familie haar hoogste prioriteit en haar huishouding is van groot belang. Dit was vir ons 'n heerlike ondervinding om saam met hulle te kook en te eet, opvoerings by te woon en na musiek te luister en ons kuier nog steeds saam wanneer daar tyd is.
Toortsie (14:23:56) :
Hello Xena, mens hoor deesdae min van jou.
Ek het 'n Moslem familielid, maar ek stel baie belang in die geloof, sodat ek dit beter kan verstaan en lees nogals graag op daaroor.
Dalk is ek steeds oningelig, maar dit lyk vir my dat hulle gewone klere in hulle huise dra. As 'n mens in die Arabiese lande in die winkels rondloop, is daar regtig pragtige klere op die rakke, wat die dames koop om mooi te lyk in hulle huise.
Dis egter wanneer daar mense buite hulle gesinsverband daar kom, of mans, dat die dames hulle so moet bedek.
'n Niggie van my wat in Saudi gewerk het, sê dit was vir haar die maklikste om so aan te trek as sy winkels toe gaan. Dis koel, want onder dit het sy net haar bikini aan, en sy word ook nie aangestaar nie.
Positief (09:26:26) :
Nou laat jy my ook wonder
Dis die beste ding van blogland, ander bloggers maak jou oë oop en laat mens dieper dink oor dinge wat jy nie eintlik oor dink nie. Ek gaan iemand soek om te vra
Olga (09:31:22) :
Ek het gehoor dat dit net in hulle eie land wet is. Diegene wat dit buite die Arabiese lande dra, hoef dit nie te dra nie. Het ook gehoor dat hulle gewone klere onder daardie swart gewaad dra. Net vir interessantheid, ek was vertel dat vroue as onrein geag word wanneer hulle menustrueer, in nie Arabiese lande sal vroue wat menustrueer hulleself met die gewaad bedek om nie die son (?????) te besoedel nie.
Kan ju nou oorvertel dat hulle katte as rein en üntouchable"sien, maar vroue nie?
Stel jouself bekend – toortsie.com (06:52:53) :
[…] beste raad wat ek ooit oor blogging gekry het, het ek by Xena gekry: Stel jouself bekend deur by ander blogs kommentaar te lewer. Hoe moet ons van jou weet as jy […]